
ΤΕΥΧΟΣ ΔΕΥΤΕΡΟ 


Αρ 


. Φύλλου 1709 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τοποθέτηση οπλίτη θητείας πτυχιούχου Ιατρικής 
στο Περιφερειακό Ιατρείο Καρκιναγρίου Νήσου 
Ικαρίας για Εξυπηρέτηση Κοινότητας Μαγγανίτη. 

2 Περί σχολικού και διδακτικού έτους και της αξιο¬ 
λόγησης των μαθητών των Μειονοτικών Γυμνασί¬ 
ων Θράκης. 

3 Προσωρινά μέτρα ρύθμισης της κυκλοφορίας 
στη Χερσαία Ζώνη Λιμένα Λευκάδας επί της οδού 
Αγγέλου Σικελιανού. 


ΑΠΟΦΑΣΕΙΣ 

Αριθμ. Φ. 400/193/499 171/Σ.2366 (1) 

Τοποθέτηση οπλίτη θητείας πτυχιούχου Ιατρικής 
στο Περιφερειακό Ιατρείο Καρκιναγρίου Νήσου 
Ικαρίας για Εξυπηρέτηση Κοινότητας Μαγγανίτη. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 8 του ν. 4361/2016 (Α' 251) «Μεταθέσεις 
Οπλιτών κτλ θέματα ΥΠΕΘΑ» (Α' 10), όπως ισχύει. 

β.Του ν. 3421/05 «Περί στρατολογίας των Ελλήνων και 
άλλες διατάξεις» (Α' 302), όπως ισχύει. 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

δ.Της υπ'αριθμ. Υ24/06 Οκτ 2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Εθνικής Άμυνας Δημήτριο Βίτσα» (Β' 2144). 

ε.Της υπ'αριθμ. Υ25/06 Οκτ 2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

2. Το έγγραφο με αρ. πρωτ. 905/07 Μαρτίου 2017 του 
Υπουργείου Υγείας, αποφασίζουμε: 

1 .Την τοποθέτηση, για την κάλυψη αναγκών, στο Περι¬ 
φερειακό Ιατρείο Καρκιναγρίου Νήσου Ικαρίας, για εξυ¬ 


πηρέτηση Κοινότητας Μαγγανίτη, 2ης Υγειονομικής Πε¬ 
ριφέρειας, του Στρ (ΥΓ) Μίχου Θρασύβουλου του Πέτρου 
(ΣΑ: 154/1252/13), 2016 Ε' ΕΣΣΟ, ειδικότητας Ιατρού 
Άνευ Ειδικότητας (ΙΑΕ), δυνάμεωςΤΕΘ Αγίου Κήρυκου 
ΤΑ και ημερομηνία απολύσεως την 12 Ιουνίου 2017. 

2. Ημερομηνία ανάληψης καθηκόντων του οπλίτη στην 
ανωτέρω θέση, ορίζεται η ημερομηνία παρουσίασης του 
οπλίτη σε αυτήν. 

3. Το χρονικό διάστημα της εκπλήρωσης στρατεύσιμης 
στρατιωτικής υποχρέωσης του ανωτέρω οπλίτη θητείας, 
στο Περιφερειακό Ιατρείο Νήσου Ικαρίας, αναγνωρίζεται 
ως χρόνος εκπλήρωσης και της υποχρέωσης της υπηρε¬ 
σίας υπαίθρου. 

4. Ο ανωτέρω οπλίτης θητείας δικαιούται, από την 
ημερομηνία ανάληψης καθηκόντων στην εν λόγω θέση, 
πλέον της προβλεπόμενης αμοιβής από το Υπουργείο 
Εθνικής Άμυνας, τις οριζόμενες από το Υπουργείο Υγείας 
μηνιαίες αποδοχές των ιατρών υπηρεσίας υπαίθρου και 
την αποζημίωση για τις πραγματοποιηθείσες εφημερίες, 
το οποίο και τις καταβάλλει από τις εγγεγραμμένες στον 
προϋπολογισμό του πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 2017 

Οι Αναπληρωτές Υπουργοί 

Εθνικής Άμυνας Υγείας 

ΔΗΜΗΤΡΙΟΣ ΒΙΤΣΑΣ ΠΑΥΛΟΣ ΠΟΛΑΚΗΣ 


Αριθμ. Φ. 1923/75406/ 9-5-2017/Η2 (2) 

Περί σχολικού και διδακτικού έτους και της αξιο¬ 
λόγησης των μαθητών των Μειονοτικών Γυμνα¬ 
σίων Θράκης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις του άρθρου 7, παράγραφος 1, περ. δ, ε 
και στ του ν. 694/1977 (Α' 264) «Περί Μειονοτικών Σχο¬ 
λείων της Μουσουλμανικής Μειονότητος εις Δ. Θράκην». 

2. Τις διατάξεις του άρθρου 2, παράγραφος 3, περί¬ 
πτωση α, υποπερίπτωση ββτου ν. 3966/2011 «Θεσμικό 
πλαίσιο των Πρότυπων Πειραματικών Σχολείων, Ιδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις» (Α' 118). 

3. Το π.δ. 126/2016 (Φ.Ε.Κ. 211/τ. Α72016), με θέμα: 
«Περί σχολικού και διδακτικού έτους και της αξιολόγη¬ 
σης των μαθητών του Γυμνασίου». 

4. Την υπ'αριθ. Α.Σ. 367/42790/Ζ2/06-08-2010 (Φ.Ε.Κ. 
1261 /τ. Β72010) υπουργική απόφαση «Διορισμός Διευ- 
θυντών-Υποδιευθυντών Μειονοτικών Σχολείων Δευτε¬ 
ροβάθμιας Εκπαίδευσης. 

5. Την υπ'αριθ. 16287/18.02.1978 (Φ.Ε.Κ. 139/Β71978) 
υπουργική απόφαση «Περί τρόπου διορισμού Διευθυ¬ 
ντών και Υποδιευθυντών των Μειονοτικών Δημοτικών 
Σχολείων και αρμοδιοτήτων και καθηκόντων Υποδιευ¬ 
θυντών των Σχολείων αυτών». 

6. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

7. Το π.δ. 114/2014 (Α' 181) «Οργανισμός Υπουργείου 
Παιδείας και θρησκευμάτων, όπως τροποποιήθηκε και 
ισχύει». 

8. Το υπ'αριθ. 70/2015 π.δ., άρθρο 1 (Φ.Ε.Κ. 114/τ. Α'/ 
22-09-2015), «Ανασύσταση και Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων». 

9. Το π.δ. 125/2016 (ΦΕΚ 210/τ. Α75-11-2016 «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

10. Την υπ'αριθ. Φ.1923/48515/21 -3-2017/Η2 εισήγη¬ 
ση τηςΔΙ.Π.Ο.Δ.Ε.Μ.Σ. προςτο Ινστιτούτο Εκπαιδευτικής 
Πολιτικής (Ι.Ε.Π.), με θέμα: «Περί σχολικού και διδακτικού 
έτους και της αξιολόγησης των μαθητών των Μειονοτι¬ 
κών Γυμνασίων». 

11. Το απόσπασμα της υπ'αριθ. 14/23-03-2017 Πρά¬ 
ξης του Δ.Σ. του Ινστιτούτου Εκπαιδευτικής Πολιτικής 
(Ι.Ε.Π.), με θέμα: «Περί σχολικού και διδακτικού έτους 
και της αξιολόγησης των μαθητών των Μειονοτικών 
Γυμνασίων». 

12. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού για το τρέχον και τα επόμενα οικονομικά έτη. 

13. Την ανάγκη ειδικότερης ρύθμισης επιμέρους ζη¬ 
τημάτων που αφορούν στο σχολικό και διδακτικό έτος 
και στην αξιολόγηση των μαθητών των Μειονοτικών 
Γυμνασίων Θράκης, αποφασίζουμε: 

Άρθρο 1 

Οι διατάξεις του π.δ. 126/2016 (Α' 211) «Περί σχολικού 
και διδακτικού έτους και της αξιολόγησης των μαθη¬ 
τών του Γυμνασίου» εφαρμόζονται και στα Μειονοτικά 
Γυμνάσια, με τις διαφοροποιήσεις των επόμενων άρ¬ 
θρων. Όπου στο διάταγμα αυτό γίνεται αναφορά στον 
Διευθυντή του σχολείου, όσον αφορά τα Μειονοτικά 


Γυμνάσια, νοείται ο Διευθυντής και ο Υποδιευθυντής 
αυτών (Διεύθυνση). 

Άρθρο 2 

Μαθήματα που διδάσκονται στα Μειονοτικά 

Γυμνάσια Θράκης 

Ι.Τα μαθήματα που διδάσκονται στα Μειονοτικά Γυ¬ 
μνάσια κατατάσσονται σε τρεις ομάδες. 

Η πρώτη ομάδα (Ομάδα Α') περιλαμβάνει τα εξής μα¬ 
θήματα: 1) Νεοελληνική Γλώσσα και Γραμματεία (Γλωσσι¬ 
κή Διδασκαλία και Νεοελληνική Λογοτεχνία), 2)Τουρκική 
Γλώσσα, 3) Μαθηματικά, 4) Φυσική, 5) Ιστορία. 

Η δεύτερη ομάδα (Ομάδα Β') περιλαμβάνει τα εξής 
μαθήματα: 1) Αρχαία Ελληνική Γλώσσα και Γραμματεία 
(Αρχαία Ελληνική Γλώσσα, Αρχαία Ελληνικά Κείμενα από 
Μετάφραση), 2) Χημεία, 3) Βιολογία, 4) Γεωλογία-Γεωγρα- 
φία, 5) Κοινωνική και Πολιτική Αγωγή, 6) Θρησκευτικά, 
7) Αγγλικά, 8) Οικιακή Οικονομία. 

Η τρίτη ομάδα (Ομάδα Γ) περιλαμβάνει τα εξής μα¬ 
θήματα: 1) Πληροφορική, 2) Μουσική, 3) Καλλιτεχνικά 
(όπου προβλέπονται από το ωρολόγιο πρόγραμμα), 
4) Βιωματικές Δράσεις (όπου προβλέπονται από το ωρο¬ 
λόγιο πρόγραμμα, 5) Φυσική Αγωγή. 

2. Το ωρολόγιο πρόγραμμα ορίζει ποια μαθήματα 
από τα παραπάνω περιλαμβάνονται σε κάθε τάξη του 
Γυμνασίου. 

Άρθρο 3 

Βαθμός ετήσιας επίδοσης 

1. Στα μαθήματα της πρώτης ομάδας (Ομάδα Α') του 
άρθρου 2 της παρούσας απόφασης, βαθμός ετήσιας 
επίδοσης των μαθητών είναι το ένα τρίτο του αθροί¬ 
σματος των βαθμών του πρώτου τετραμήνου, του δεύ¬ 
τερου τετραμήνου και της γραπτής ανακεφαλαιωτικής 
εξέτασης. 

2. Στα μαθήματα της δεύτερης ομάδας (Ομάδα Β') και 
της τρίτης ομάδας (Ομάδα Γ') του άρθρου 2 της παρού¬ 
σας απόφασης, βαθμός ετήσιας επίδοσης των μαθητών 
είναι ο μέσος όρος των βαθμών του πρώτου τετραμήνου 
και του δεύτερου τετραμήνου. 

3. Αν σε ένα μάθημα για κάποιο λόγο λείπει ο βαθμός 
του ενός από τα δύο τετράμηνα, ως βαθμός επίδοσης 
για αυτό το τετράμηνο θεωρείται ο βαθμός του άλλου 
τετραμήνου. Σε περίπτωση που για οποιονδήποτε λόγο 
δεν κατατεθεί βαθμολογία ενός μαθήματος σε κανένα 
τετράμηνο και εφόσον η φοίτηση του μαθητή κριθεί 
επαρκής, η Διεύθυνση του σχολείου συγκροτεί διμελή 
επιτροπή εκπαιδευτικών του σχολείου που έχουν σε 
πρώτη ή σε δεύτερη ανάθεση το εξεταζόμενο μάθημα, 
η οποία διενεργεί ειδική προφορική εξέταση στην ύλη 
του Β' τετραμήνου το αργότερο την επομένη ημέρα από 
τη λήξη των μαθημάτων του Β' τετραμήνου. Η βαθμο¬ 
λογία αυτής της εξέτασης αποτελεί τον βαθμό επίδοσης 
για κάθε τετράμηνο. 

4. α. Ο μαθητής κρίνεται άξιος προαγωγής ή απόλυσης, 

ί) όταν έχει σε κάθε μάθημα βαθμό ετήσιας επίδοσης 

τουλάχιστον δέκα (10) ή 

π) όταν έχει γενικό μέσο όρο βαθμών ετήσιας επίδοσης 
τουλάχιστον δεκατρία (13). 

β. Αν δεν πληρούνται οι παραπάνω προϋποθέσεις 
προαγωγής ή απόλυσης, ο μαθητής παραπέμπεται σε 
επαναληπτική εξέταση στα μαθήματα στα οποία ο βαθ¬ 
μός ετήσιας επίδοσης είναι μικρότερος από δέκα (10). 
Για τους παραπεμπόμενους μαθητές αμέσως μετά το 
τέλος της πρώτης εξεταστικής περιόδου καταρτίζεται 
με ευθύνη της Διεύθυνσης του σχολείου και υλοποιείται 
από τους εκπαιδευτικούς πρόγραμμα υποστηρικτικής 
διδασκαλίας για κάθε μάθημα των Ομάδων Α' και Β' 
στο οποίο έχει παραπεμφθεί μαθητής. Συγκεκριμένα 
για κάθε μάθημα προσφέρεται πρόγραμμα διάρκειας 
πέντε έως δέκα (5-10) διδακτικών ωρών, ανάλογα με 
τις ανάγκες των μαθητών. Η υλοποίηση του ανατίθεται 
σε εκπαιδευτικούς του σχολείου από τον σύλλογο διδα¬ 
σκόντων. Στο τρίτο δεκαήμερο του Ιουνίου διεξάγονται 
οι επαναληπτικές εξετάσεις για τους παραπάνω μαθητές 
(δεύτερη εξεταστική περίοδος). 

γ. Για τα μαθήματα της πρώτης ομάδας (Ομάδα Α') οι 
επαναληπτικές εξετάσεις είναι προφορικές και γραπτές. 
Η Διεύθυνση του σχολείου συγκροτεί διμελή επιτροπή 
εκπαιδευτικών του σχολείου που έχουν σε πρώτη ή σε 
δεύτερη ανάθεση το εξεταζόμενο μάθημα, η οποία διε¬ 
νεργεί τις προφορικές και γραπτές εξετάσεις. Η προφο¬ 
ρική εξέταση προηγείται της γραπτής. 

Για τα μαθήματα της δεύτερης (Ομάδα Β') και της 
τρίτης ομάδας (Ομάδα Γ') οι επαναληπτικές εξετάσεις 
είναι προφορικές. Η Διεύθυνση του σχολείου συγκροτεί 
διμελή επιτροπή εκπαιδευτικών του σχολείου που έχουν 
σε πρώτη ή σε δεύτερη ανάθεση το εξεταζόμενο μάθη¬ 
μα, η οποία διενεργεί τις εξετάσεις. Ειδικά, στο μάθημα 
των Βιωματικών Δράσεων, όπου προβλέπεται από το 
ωρολόγιο πρόγραμμα, η προφορική εξέταση συνίσταται 
στην επαναξιολόγηση μίας εργασίας του μαθητή από 
την επιτροπή. Το θέμα της εργασίας αυτής επιλέγεται 
από τον διδάσκοντα εκπαιδευτικό μέσα από το σύνολο 
των εργασιών που έχει εκπονήσει ο μαθητής κατά τη 
διάρκεια του σχολικού έτους και παρουσιάζεται από τον 
μαθητή στην επιτροπή. 

δ. Αν και μετά τις επαναληπτικές εξετάσεις μαθητής 
της Α' και Β' τάξης δεν κριθεί άξιος προαγωγής σύμφω¬ 
να με την παράγραφο 4α του παρόντος άρθρου, τότε 
επαναλαμβάνει την τάξη. 

ε. Αν και μετά τις επαναληπτικές εξετάσεις μαθητής 
της Γ 1 τάξης δεν κριθεί άξιος απόλυσης σύμφωνα με την 
παράγραφο 4α του παρόντος άρθρου, τότε δύναται να 
προσέλθει σε επαναληπτικές εξετάσεις πριν από την 
έναρξη των μαθημάτων τον Σεπτέμβριο (τρίτη εξετα¬ 
στική περίοδος), στα μαθήματα στα οποία ο βαθμός ετή¬ 
σιας επίδοσης είναι μικρότερος από δέκα (10) καθώς και 
σε εξετάσεις επόμενου/νων σχολικού/κών έτους/ετών 
τον Ιούνιο (πρώτη και δεύτερη εξεταστική περίοδος) και 
τον Σεπτέμβριο (τρίτη εξεταστική περίοδος), στην ύλη 
στην οποία εξετάζονται κατά το έτος της εξέτασης και 
οι μαθητές της Γ' τάξης. 


Οι επαναληπτικές εξετάσεις του Σεπτεμβρίου διεξάγο¬ 
νται με τον τρόπο και τη διαδικασία των επαναληπτικών 
εξετάσεων του Ιουνίου. 

5. Στην περίπτωση που εξάγεται για μαθητή απορρι¬ 
πτικό αποτέλεσμα σε κλάδο μαθήματος και ο συνολικός 
βαθμός στο μάθημα ως μέσος όρος των βαθμών των 
κλάδων είναι επίσης απορριπτικός, ο μαθητής αυτός 
παραπέμπεται μόνο στον κλάδο του μαθήματος στον 
οποίον υστέρησε. 

6. Οι μαθητές με αναπηρία και ειδικές εκπαιδευτικές 
ανάγκες, οι οποίοι εξετάζονται με βάση τις διατάξεις της 
με αρ. πρ. 28722/Γ2/12-3-2010 υπουργικής απόφασης 
(Β' 276), προάγονται ή απολύονται, σύμφωνα με τις δι¬ 
ατάξεις της παρ. 4 εδαφίου α (Μ) του παρόντος άρθρου 
με μείωση του προβλεπόμενου μέσου όρου βαθμών 
ετήσιας επίδοσης σε «τουλάχιστον δώδεκα (12)». 

Άρθρο 4 

Αξιολόγηση κατ' ιδίαν διδαχθέντων και 
στρατεύσιμων μαθητών 

1. Στην κατηγορία των κατ' ιδίαν διδαχθέντων μαθη¬ 
τών υπάγονται οι μαθητές που αναφέρονται στην παρ. 1 
του άρθρου 7 του ν. 1894/1990 (Α' 110), όπως αντικατα- 
στάθηκε από την παρ. 4 του άρθρου 46 του ν. 2413/1996 
(Α' 124). 

2. Οι αποφάσεις με αριθμό 24945/1973 (ΦΕΚ 314Β ), 
48661/1974 (ΦΕΚ 607 Β'), 42373/1976 (ΦΕΚ 652Β'), 
Γ2/3922/28.12.1984 (ΦΕΚ 3 Β707.01.1985), Γ2/3031/ 
22.10.1985 (ΦΕΚ 726Β'), Γ2/3560/25.9.1989 (ΦΕΚ 720Β') 
του Υπουργείου Παιδείας, οι οποίες καθορίζουν τις πα¬ 
θήσεις των μαθητών που δικαιολογούν την υπαγωγή 
τους στην κατηγορία των κατ' ιδίαν διδαχθέντων, εξα¬ 
κολουθούν να ισχύουν. 

3. Ως προς τα απαιτούμενα δικαιολογητικά για την 
υπαγωγή μαθητών στην κατηγορία των κατ' ιδίαν δι- 
δαχθέντων, 

α. όταν οφείλεται σε λόγους υγείας, θα πρέπει οι γο- 
νείς-κηδεμόνες τους ή οι ίδιοι αν είναι ενήλικες, με την 
αίτησή τους να προσκομίσουν στο σχολείο φοίτησης 
πρόσφατη σχετική ιατρική γνωμάτευση από Δημόσιο 
Νοσοκομείο, η οποία φέρει σφραγίδα από: ί) Συντονι¬ 
στή Διευθυντή Κλινικής του Εθνικού Συστήματος Υγείας 
(Ε.Σ.Υ.) ή ίί) νόμιμα εκτελούντα χρέη Συντονιστή Διευθυ¬ 
ντή Κλινικής του Εθνικού Συστήματος Υγείας (Ε.Σ.Υ.) ή 
ίϋ) Διευθυντή Πανεπιστημιακής Κλινικής ή από Δημόσιο 
Κέντρο Υγείας στην περιοχή του μαθητή, η οποία φέρει 
σφραγίδα του Διευθυντή του Κέντρου, 

β. όταν οφείλεται σε παραμονή τους στο εξωτερικό, 
ισχύει η παρ. 11 του άρθρου 5 της υπ'αριθμ. ΣΤ5/71 / 
01 -12-1986 υπουργικής απόφασης (ΦΕΚ 834Β ). 

4. Οι κατ' ιδίαν διδαχθέντες και οι στρατεύσιμοι μα¬ 
θητές των μειονοτικών γυμνασίων εξετάζονται, κατά το 
πρώτο εικοσαήμερο του Ιουνίου, προφορικά και γραπτά 
σε όλα τα μαθήματα των Ομάδων Α' και Β' και προφο¬ 
ρικά στα μαθήματα της Ομάδας Γ', πλην των μαθημά¬ 
των της Φυσικής Αγωγής και των Βιωματικών Δράσεων, 
όπου αυτές προβλέπονται από το ωρολόγιο πρόγραμμα, 

στα οποία οι μαθητές αυτής της κατηγορίας δεν αξιολο¬ 
γούνται. Ο βαθμός προαγωγής ή απόλυσης προκύπτει 
από τον μέσο όρο όλων των μαθημάτων πλην της Φυ¬ 
σικής Αγωγής και των Βιωματικών Δράσεων. Η γραπτή 
εξέταση γίνεται στην ίδια εξεταστέα ύλη και στα ίδια 
θέματα με τους υπόλοιπους μαθητές για τα μαθήματα 
της Ομάδας Α'. Για την εξεταστέα ύλη στα μαθήματα 
των Ομάδων Β' και Γ ισχύει η παρ. 4 του άρθρου 5 του 
π.δ. 126/2016. 

Η προφορική εξέταση προηγείται της γραπτής και, 
σύμφωνα με πρόγραμμα που καταρτίζεται από το σχο¬ 
λείο, διενεργείται ενώπιον διμελούς επιτροπής αποτε- 
λούμενης από εκπαιδευτικούς που έχουν σε πρώτη ή 
δεύτερη ανάθεση το αντίστοιχο μάθημα. Την επιτροπή 
συγκροτεί η Διεύθυνση του σχολείου από εκπαιδευ¬ 
τικούς του σχολείου και, σε περίπτωση που αυτοί δεν 
επαρκούν, οι διμελείς επιτροπές συμπληρώνονται από 
τον Διευθυντή Εκπαίδευσης με εκπαιδευτικούς όμορων 
σχολείων. Ο μέσος όρος των βαθμών των δύο εκπαι¬ 
δευτικών είναι ο προφορικός βαθμός του μαθητή στο 
εξεταζόμενο μάθημα. 

5. Τα γραπτά δοκίμια των μαθητών αυτών βαθμολο¬ 
γούνται και αναβαθμολογούνται με την ίδια διαδικασία 
που ακολουθείται για τα γραπτά των μαθητών της τάξης 
στην οποία υποβάλλονται σε εξέταση. 

6. Οι μαθητές αυτοί προάγονται ή απολύονται σύμ¬ 
φωνα με τις διατάξεις του άρθρου 3 της παρούσας από¬ 
φασης. Όσοι δεν κριθούν άξιοι προαγωγής ή απόλυσης 
στις εξετάσεις του Ιουνίου παραπέμπονται κατ'ξαίρεση 
στις επαναληπτικές εξετάσεις του Σεπτεμβρίου στα μα¬ 
θήματα στα οποία ο βαθμός ετήσιας επίδοσης είναι μι¬ 
κρότερος από δέκα (10). Οι επαναληπτικές εξετάσεις του 
Σεπτεμβρίου διεξάγονται με τον τρόπο και τη διαδικασία 
των επαναληπτικών εξετάσεων του Ιουνίου. 

Αν και μετά τις επαναληπτικές εξετάσεις οι ανωτέρω 
μαθητές δεν κριθούν άξιοι προαγωγής ή απόλυσης, τότε 
επαναλαμβάνουν την τάξη. 

7. Οι υπαγόμενοι στις διατάξεις του παρόντος άρθρου 
υποβάλλουν τα απαιτούμενα δικαιολογητικά και σχετική 
αίτηση στο οικείο σχολείο τουλάχιστον δέκα (10) ημέρες 
πριν από τη λήξη των μαθημάτων του Β' τετραμήνου. 

Άρθρο 5 

Ανακεφαλαιωτική εξέταση στο μάθημα της 

«Τουρκικής Γλώσσας»: 

Για την εξέταση στην Τουρκική Γλώσσα δίνεται στους/ 
στις μαθητές/τριες ένα κείμενο (ή απόσπασμα του), φω- 
τοτυπημένο, από το σχολικό βιβλίο. Το κείμενο αυτό εί¬ 
ναι δυνατόν να συνοδεύεται από σκίτσα ή άλλες εικόνες 
που αναφέρονται στη συγκεκριμένη θεματική. Οι μαθη¬ 
τές καλούνται: 

1. Να απαντήσουν σε τέσσερις (4) ερωτήσεις διαφό¬ 
ρων τύπων με τις οποίες ελέγχεται η ικανότητα των μα¬ 
θητών/τριών: 

α. στην κατανόηση του κειμένου με απάντηση σε μία 
ερώτηση για το περιεχόμενο του κειμένου ή με την πε¬ 
ριληπτική απόδοση του με 50-80 λέξεις 


β. στην αναγνώριση της οργάνωσης του κειμένου 
(σύνδεση προτάσεων ή παραγράφων, διαρθρωτικές 
λέξεις, κ.λπ.) 

γ. στην αναγνώριση της λειτουργίας των μορφοσυντα- 
κτικών δομών-φαινομένων ή/και υφολογικών στοιχείων 
του κειμένου που έχουν διδαχθεί και που σχετίζονται με 
τους επικοινωνιακούς στόχους του κειμένου 

δ. στην αξιοποίηση του λεξιλογίου του κειμένου (συ¬ 
νώνυμα, αντώνυμα, σημασία λέξεων κ.λπ.) 

2. Να συντάξουν ένα κείμενο μεταξύ διακοσίων (200) 
και τριακοσίων (300) λέξεων, ανάλογα με την τάξη των 
μαθητών/τριών, σε θέμα σχετικό με το περιεχόμενο του 
κειμένου που τους δόθηκε για επεξεργασία, ενταγμένο 
σε επικοινωνιακό πλαίσιο. 

Το πρώτο μέρος της εξέτασης βαθμολογείται με 10 
μονάδες [δηλαδή τέσσερις (4) ερωτήσεις χ 2,5 μονάδες]. 
Το δεύτερο μέρος της εξέτασης (παραγωγή κειμένου) 
βαθμολογείται επίσης με 10 μονάδες. 

Άρθρο 6 

Αξιολόγηση στο μάθημα της «Αγγλικής Γλώσσας» 

Για την αξιολόγηση των μαθητών των μειονοτικών γυ¬ 
μνασίων στο μάθημα της Αγγλικής Γλώσσας ισχύουν τα 
οριζόμενα στο άρθρο 17 του π.δ. 126/2016 «Αξιολόγηση 
στις ξένες γλώσσες». 

Όπου στο άρθρο 17 του π.δ. 126/2016 γίνεται λόγος 
για ξένη γλώσσα, όσον αφορά τα Μειονοτικά Γυμνάσια, 
νοείται η αγγλική γλώσσα, και όπου στο εν λόγω άρθρο 
του ίδιου π.δ. γίνεται λόγος για ελληνική γλώσσα, όσον 
αφορά τα Μειονοτικά Γυμνάσια, νοείται η γλώσσα διδα¬ 
σκαλίας του μαθήματος (τουρκική). 

Άρθρο 7 

Έναρξη ισχύος 

Η ισχύς της παρούσης αρχίζει από το σχολικό έτος 
2016-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Μάίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 3121.7/1449/20 17 (3) 

Προσωρινά μέτρα ρύθμισης της κυκλοφορίας 
στη Χερσαία Ζώνη Λιμένα Λευκάδας επί της οδού 
Αγγέλου Σικελιανού. 

Ο ΛΙΜΕΝΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις των άρθρων 295 και 296 του Γενικού 
Κανονισμού Λιμένα Λευκάδας, που κυρώθηκε με την 
αριθ. 1125/09-03-1978 απόφαση κ. ΥΕΝ (ΦΕΚ 459Β7 
12-05-1978). 

2. Την με αριθ. φακέλου: 512.7/2014 και αριθ. σχε¬ 
δίου: 2966/15-07-2014 Διαταγή Υ.Ν.Α./Α.Λ.Σ.-ΕΛ.ΑΚΤ./ 
ΔΙ.Γ.Α.ΚΑ.Λ. Β'. 

3. Το υπ'αριθ. πρωτ. 18115/26-06-2013 Έγγραφο Δή¬ 
μου Λευκάδας. 

4. Το υπ'αριθ. πρωτ. 3121.7/1238/2017/24-04-2017 
έγγραφο. 

5. Το υπ'αριθ. πρωτ. 486/05-05-2017 έγγραφο Διαδη¬ 
μοτικού Λιμενικού Ταμείου Λευκάδος. 

6. Την ανάγκη τήρησηςτης δημόσιας τάξεως και ασφά¬ 
λειας στην περιοχή δικαιοδοσίας της Λιμενικής Αρχής 
Λευκάδας. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

1. Τη λήψη μέτρων προσωρινών κυκλοφοριακών 
ρυθμίσεων εντός του χώρου της Χερσαίας Ζώνης Λι¬ 
μένα Λευκάδας και συγκεκριμένα στην οδό Αγγέλου 
Σικελιανού για λόγους ασφάλειας των διερχόμενων πε¬ 
ζών πολιτών, λόγω φόρτισης της παραλιακής οδού, για 
αποτροπή κινδύνου πρόκλησης ατυχήματος κατά τις 
βραδινές ώρες της θερινής περιόδου. 

2. Την προσωρινή απαγόρευση κυκλοφορίας κάθε φύ¬ 
σης οχημάτων στην οδό Αγγέλου Σικελιανού εντός της 
Χερσαίας Ζώνης Λιμένος Λευκάδος (από τη συμβολή 
της εν λόγω οδού με την Ιωάννου Μελά έως και το τέλος 
αυτής κοντά στο Πνευματικό Κέντρο) από Μάιο 2017 έως 


την 30η Σεπτεμβρίου 2017 ημέρα Σάββατο και από ώρα 
18:00 μ.μ. έως ώρα 05:00 π.μ., κάθε ημέρας. 

3. Το Διαδημοτικό Λιμενικό Ταμείο Λευκάδας και ο 
Δήμος Λευκάδας όπου απευθύνεται η απόφαση να με- 
ριμνήσουν για την έγκαιρη τοποθέτηση κατάλληλης σή¬ 
μανσης ρύθμισης της κυκλοφορίας στην αναφερόμενη 
οδό, σύμφωνα με τις διατάξεις του Κώδικα Οδικής Κυ¬ 
κλοφορίας για το χρονικό διάστημα ισχύος της καθώς και 
στις λοιπές συνδεόμενες με αυτή οδούς για ενημέρωση 
των οδηγών για την παραπάνω κυκλοφοριακή ρύθμιση. 

4. Από την προσωρινή απαγόρευση κυκλοφορίας εξαι¬ 
ρούνται οχήματα έκτακτης ανάγκης καθώς και οχήματα 
εφοδιασμένα με άδεια διέλευσης από τους αρμόδιους 
φορείς. 

5. Οι παραβάτες της παρούσας ανεξάρτητα από τυχόν 
ποινικές ή άλλες ευθύνες που συντρέχουν, σύμφωνα με 
την ισχύουσα νομοθεσία, υπόκεινται στις κυρώσεις του 
άρθρου 157 του ν.δ. 187/1973 (Α' 261), όπως τροποποι¬ 
ήθηκε και ισχύει. 

6. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 8 Μαΐου 2017 
Ο Λιμενάρχης 
ΑΘΑΝΑΣΙΟΣ ΒΡΥΖΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























